section_heading: Klupska karijera
paragraph_text: Nogometnu karijeru započeo je u Zagrebu gdje se do seniorske momčadi probio sezone 1997./98. s 2 ulaska s klupe za pričuve. Već sljedeće sezone pomalo počinje igrati i u prvih 11, te bilježi prve pogotke. Tek 2000. godine postaje standardan prvotimac, te u 28 utakmica postiže 11 pogodaka. U Kranjčevićevoj igra do zime sezone 2003./04. kada napušta klub, te odlazi u japanski Cerezo iz Osake. U Cerezo Osaki bilježi tek 5 utakmica, od toga 3 s klupe, te se vraća u 1. HNL.